
Увод

Все по-голям е натискът върху лекарите  да вършат повече работа с по-малко средства, тъй като разходите на практиките продължават да нарастват с по-бързи темпове, отколкото приходите. И докато един от вариантите е, всеки изминат ден да работиш все повече и да преглеждаш постоянно увеличаващ се брой пациенти, в примамлива алтернатива се превръща откриването на по-изгодни методи на работа. Увеличаване на заплащането за единица време е подходяща за практиката ви стратегия. Прост и успешен начин за постигане на тази цел е извършването на повече манипулации.
Както вероятно ви е известно, манипулациите не са еднакви (като време, разходи и др.) (бел.пр.). Някои (напр. флексибилната сигмоидоскопия) са много зле заплатени, предвид времето, което изискват. Други (напр. биопсия на кожа и ексцизии, колоскопия (биопсия и тест с физическо натоварване), въпреки по-доброто заплащане, изискват значителна загуба на време - от лекаря и сестрата, значителни разходи за оборудване на практиката и продължително обучение. Все пак, има един вид манипулации, които си заслужават времето и усилието - инжекциите на стави и меки тъкани.
Ето и някои от ползите, които биха допринесли ставните и тези на меките тъкани инжекции, ако допълните с тях вашето клинично “въоръжение”:

	· Пациентите ценят високо факта, че лекарите от първичната помощ им предлагат услуги, които по традиция изискват посещение при специалист.

· Пациентите избягват забавяне на лечението.

· Лекарите изпитват по-голяма удовлетвореност от работата си, когато в ежедневната схема се включат повече и разнообразни процедури.
· Значително се подобряват приходите на практиката. Заплащането за ставна инжекция съвпада или е по-добро от всяка друга амбулаторна манипулация, отчитайки прихода, добит за единица време. (вж. Сравнение между амбулаторните манипулации)


Ставни инжекции 101

За много лекари е трудно да разчупят комфорта на ежедневния работен стереотип. Създаването на мотивация за усвояване на нова манипулация е възможно единствено, ако се получи истинско удовлетворение от редовното й практикуване. Въпреки че извършването на ставни инжекции ще облагодетелства вашите пациенти, както и портфейла ви, запомнете: жизнено важно е да бъдете ангажирани и да се вълнувате от работата си като лекар.
Ако желаете да се впуснете в това ново предизвикателство, усвояването на манипулацията е първата стъпка. Необходимата квалификация можете да добиете чрез участие в семинар или кратък курс на обучение, чиято тема са ставните и мекотъканни инжекции. Може да проверите за подходящи такива, предлагани във вашия регион. Съдържанието на тези курсове ще варира в зависимост от обучаващия, от продължителността им и от спонсориращата инстанция. Горещо препоръчвам да се ориентирате към обучение, където поне една част от времето е отделено за наблюдение и практически упражнения на самата техника на инжектиране за всяка една от определените зони. Трябва да изучите показанията, противопоказанията, подготовката и обгрижването след манипулацията за всяко едно от най-често инжектираните места.
Въпреки завършеното обучение, добиването на вещина в тези техники ще изисква практикуване. Оптималният вариант е да добиете известен опит, работейки в екип под супервизията на опитен в съответната техника лекар. Безспорно необходимия брой на извършените под наблюдение манипулации, до достигане на съответната вещина, ще бъде различен, но повечето лекари добиват увереност и са спокойни след три до пет инжекции, направени във всяко определено място.
Ако сега започвате да се обучавате в техниката на инжектиране, би било от полза да усъвършенствате манипулацията в две или три области, преди да се насочите към такива, които изискват по-високо ниво на технически умения. Подходящи за начинаещи места са суб-акромиалната бурса на рамото, коленната става и латералния епикондил на лакътя. Не само че инжекциите в тези области, са по-лесни за изпълнение, но са и най-често нуждаещите се от внимание при пациенти с клинични оплаквания, които изискват инжектиране. Анатомията на тези области е относително ясна и лека за изучаване, което прави инжектирането им най-лесно за изпълнение.
Ползите
Усвояването на нова манипулация би могло да бъде от полза за вас и практиката ви. Ставните и мекотъканни инжекции са подходящото средство с положителни резултати. Отделете малко време, за да прилагате тази техника и ще се насладите на радостта, която ще ви донесат доволните пациенти и увеличените приходи. 

Таблици

Таблица. Сравнение между амбулаторните манипулации
	Манипулация
	СРТ

код
	Заплащане на медицинската услуга*
	Измерено време за лекарски труд (минути)
	Начална цена на оборудването
	Заплащане за час (без да се включва сестринския труд или други допълнителни разходи)

	Флексибилна сигмоидоскопия
	45330
	$103
	20-30**
	$3,000-$7,000
	$206-$309

	Колоскопия
	57452
	$120
	20-25**
	$3,000-$5,000
	$288-$360

	Колоскопия с биопсия
	57455
	$148
	25-30**
	$3,000-$5,000
	$296-$355

	Тест с физическо натоварване
	93015
	$103
	20-30**
	$5,000-$10,000
	$206-$309

	Епидермална биопсия- натривка</= 0.5 cm
	11300
	$55
	10-15
	Само консуматив
	$220-$330

	Биопсия с ексцизия</= 0.5 cm
	11400
	$108
	20-30**
	Само консуматив
	$216-$324

	Ставна инжекция

малка става / н-р пръст на ръка, крак/
	20600***
	$50
	5
	Само консуматив
	$600

	Ставна инжекция

Средна по големина става 
( напр. лакът, китка)
	20605***
	$55
	5
	Само консуматив
	$660

	Ставна инжекция

Голяма става (напр. рамо, коляно, бедро)
	20610***
	$67
	5
	Само консуматив
	$804


*По цени  Аризона
**Обикновено изисква сестрински труд и време, добавени към този на лекаря
***Комбинацията с J3301, Кеналог, Медикеър ще реимбурсира на $1.60 за 10 mg Кеналог. Повечето инжекции изискват 20- 40mg.

Бърз прочит

	· Във връзка с по-бързото нарастване на разходите, свързани с практиката, отколкото на приходите, лекарите се борят за увеличаване на приходите
· Ефективен начин да се увеличи заплащането е, да се добави към ежедневните ви медицински услуги една амбулаторна манипулация, каквато са ставните и мекотъканни инжекции

· Ако ги сравним с други амбулаторни манипулации, ставните инжекции ще бъдат еквивалентни, дори по-доходоносни, изчислено за единица време

· Ако правите тези манипулации, ще срещнете одобрението на пациентите, тъй като това ще им спести ходенето при специалист и така ще избегнат забавяне на лечението 

· Обучението в извършване на ставни инжекции изисква участие в кратък курс или семинар, което би ви позволило да ги наблюдавате и извършвате под контрол
· Първо се концентрирайте върху усвояването на инжекции в по-лесни за изпълнение области, като коленната става, преди да преминете към по- сложните


Основни идеи
	· Извършването на обикновени амбулаторни манипулации, като ставни и мекотъканни инжекции, е ефикасен начин да увеличите приходите си, да подобрите удовлетвореността на пациентите и да поддържате професионалния си дух

· За да усвоите техниките на инжектиране, изберете курс или семинар, които включват достатъчно време за наблюдение и упражняване

· Когато за първи път прилагате инжекциите, започнете с по-леките за изпълнение места, в които най-често пациентите имат оплаквания 


Какво казва литературата 

Значими проучвания сочат, че терапията с вътреставни и мекотъканни инжекции играе важна роля в диагностиката и лечението на дегенеративните ставни заболявания, ревматоидния артрит, артритите свързани с кристали, бурситите, тендопатиите и невропатиите, свързани с притискане. Вече няколко десетилетия вътреставните стероидни инжекции са нещо обичайно, въпреки малкото доказателства, демонстриращи тяхната ефективност при различни болезнени артропатии и периартропатии. През последните години, обаче, бяха проведени няколко контролирани проучвания, чиято цел бе да измерят ефективността на кортикостероидните инжекции.
Въпреки че някои проучвания показват само краткотраен ефект от стероидните инжекции, други сочат дълготрайно повлияване, включващо намаляване на болката, увеличен обем на движе-нията и подобрена ставна функция. В частност, проучванията показват ефикасността на корти-костероидите за пациенти с хроничен субакромиален посттравматичен синдром и за ранен контрол на заболяването при пациенти с ревматоиден артрит.

